**A N U N Ţ**

***cu privire la desfăşurarea concursului privind ocuparea***

***funcţiei publice vacante de șpecialist principal la istoria românilor și universală și educație pentru societate în cadrul Direcției management curricular***

În conformitate cu prevederile Regulamentului cu privire la ocuparea funcţiei publice vacante prin concurs, aprobat prin Hotărârea Guvernului Republicii Moldova nr. 201 din 11 martie 2009, Direcţia generală educație, tineret și sport anunţă concurs pentru ocuparea funcţiei publice vacante de **specialist principal la istoria românilor și universală și educație pentru societate în cadrul Direcției management curricular.**

**1.Scopul general al funcţiei, conform fișei postului:**

Promovarea politicii educaționale de stat, coordonarea și monitorizarea procesului educațional în instituțiile publice și private de învățământ primar și secundar general, inclusiv instituțiile de învățământ special/auxiliar din municipiul Chișinău.

**2.Sarcinile de bază ale funcției publice vacante, conform fișei postului:**

1. Monitorizarea implementării Curriculumului Național: Planul cadru pentru învățământul gimnazial și liceal, curriculum la disciplina istoria românilor și universală, educație pentru societate și disciplinele opționale, ghidurile și reperele metodologice la istoria românilor și universală și educație pentru societate;

2. Monitorizarea calității managementului curricular, calității serviciilor educaționale prestate, incluziunea elevilor cu cerințe educaționale speciale supravegherea modului de organizare și funcționare a alternativelor educaționale;

3. Monitorizarea și analiza rezultatelor examenului național de bacalaureat, de absolvire a gimnaziului, generalizarea rezultatelor acestora, monitorizarea funcționării sistemului instituțional de evaluare a rezultatelor școlare;

4. Organizarea și desfășurarea olimpiadelor, concursurilor și conferințelor la istoria românilor și universală.

**Tip de angajare**

Perioadă nedeterminată

**CONDIȚII DE PARTICIPARE LA CONCURS**

**1.1. Condiții de bază** (conform art.27 din Legea 158/2008 cu privire la funcția publică și statutul funcționarului public):

a) deţine cetăţenia Republicii Moldova;

b) posedă limba română și limbile oficiale de comunicare interetnică vorbite pe teritoriul respectiv în limitele stabilite de lege;

c) are capacitate deplină de exerciţiu;

d) nu a împlinit vârsta de 63 de ani;

e) este aptă, din punct de vedere al stării sănătăţii, pentru exercitarea funcţiei publice, conform certificatului medical eliberat de instituţia medicală abilitată, dacă pentru funcţia respectivă sânt stabilite cerinţe speciale de sănătate;

f) are studiile necesare prevăzute pentru funcţia publică respectivă,

g) în ultimii 5 ani nu a fost destituit(ă) dintr-o funcţie publică conform art. 64 alin. (1) lit. a) şi b) sau nu i-a încetat contractul individual de muncă pentru motive disciplinare;

h) nu are antecedente penale nestinse pentru infracţiuni săvârşite cu intenţie;

i) nu este privat(ă) de dreptul de a ocupa anumite funcţii sau de a exercita o anumită activitate, ca pedeapsă de bază sau complementară, ca urmare a sentinţei judecătoreşti definitive prin care s-a dispus această interdicţie.

j) nu are interdicția de a ocupa o funcţie publică sau de demnitate publică, ce derivă dintr-un act de constatare al Autorității Naționale de Integritate.

**1.2. Cerințe specifice pentru participare la concurs**

**Studii**: superioare și / sau masterat în domeniul pedagogic.

**Experiență profesională**: minim 5 ani experiență didactică, grad didactic.

**Cunoștințe**:

- Cunoașterea legislației în domeniu;

- Cunoașterea tehnologiilor informaționale: Microsoft Office Word, Excel, Power Point;

- Cunoașterea unei limbi străine de circulație internațională constituie un avantaj.

A**bilități**:

- Proiectare, organizare, dirijare a activităților în domeniul educației;

- Instruire și control;

- Comunicare eficientă în scris;

- Comunicare și lucrul în echipă;

- Monitorizare, coordonare, organizare, evaluare, adaptabilitate, flexibilitate şi rezistenţă la stres;

- Comunicare eficientă, planificare şi organizare a activităţii profesionale;

- Abilități de vorbire: a ține discursuri în fața publicului încât informația sa fie transmisă eficient;

- Mediere şi aplanare a conflictelor.

**Atitudini/ comportamente**:

Imparțialitate, empatie, managementul timpului, creativitate, managementul stresului, motivație, inițiativă, loialitate, flexibilitate, disciplină, responsabilitate, capacitatea de gândire analitică, disponibilitate la schimbare, tendință spre dezvoltarea profesională continuă.

**Documentele ce urmează a fi prezentate:**

1. formular de participare (Anexa la Regulamentul cu privire la ocuparea funcţiei publice prin concurs aprobat prin Hotărârea de Guvern nr. 201/2009);
2. copia buletinului de identitate;
3. copiile diplomelor de studii şi ale certificatelor de absolvire a cursurilor de perfecţionare profesională şi/sau de specializare;
4. copia carnetului de muncă, a certificatelor ce atestă activitatea profesională desfășurată din data de 1 ianuarie 2019 semnate de conducătorii autorității/ instituției sau de șeful subdiviziunii resurse umane, adeverite prin ștampilă, în care trebuie să se facă în mod obligatoriu referință la documentul (ordin, dispoziție) care confirmă vechimea în muncă;
5. certificatul medical;
6. cazier judiciar;
7. documentele care atestă prestarea voluntariatului – în cazul în care candidatul consideră necesar.

**Notă**:Copiile documentelor nominalizate prezentate pot fi autentificate de notar sau se prezintă împreună cu documentele în original, pentru a verifica veridicitatea lor.

În situaţia în care dosarul de concurs se depune prin poştă sau e-mail, toate actele necesare se scanează în format PDF. În acest caz în ziua desfăşurării probei scrise a concursului, sub sancţiunea respingerii dosarului de concurs, candidatul trebuie să prezinte originalul dosarului de concurs.

Certificatul medical și cazierul judiciar pot fi înlocuite cu declaraţia de proprie răspundere. În acest caz, candidatul are obligaţia să completeze dosarul personal de concurs cu originalul cazierului juridic şi certificatului medical în termen de maximum 10 zile calendaristice de la data în care a fost declarat învingător, sub sancţiunea neemiterii actului administrativ de numire*.*

**II. DEPUNEREA DOSARULUI DE CONCURS**

Dosarul de concurs va fi depus în Direcția Managementul resurselor umane a Direcției generale educație, tineret și sport pe adresa str. Dosoftei, 99,bir.13, prin poștă sau e-mail

**Salariul pe funcție**

De la 6670 lei

**Data anunțului: 12.05.23**

**Data limită de depunere a actelor: 31.05.23,** întimpul orelor de program: 8.00-17.00.

Persoana responsabilă de oferirea informațiilor suplimentare și de primirea documentelor: Veronica Donțu, telefon de contact: (022)201618, adresa electronică: [cadredgets@gmail.com](mailto:cadredgets@gmail.com)

**BIBLIOGRAFIE:**

**Acte legislative în domeniul serviciului public:**

1. Constituţia Republicii Moldova din 29.07.1994;
2. Legea nr. 158-XVI din 4 iulie 2008 ,,Cu privire la funcţia publică şi statutul funcţionarului public;
3. Legea nr. 25 –XVI din 22.02.2008 ,,Privind Codul de conduită al funcţionarului public”;
4. Legea nr. 133 din 17.06.2016 ,,Privind declararea averii şi a intereselor personale”;
5. Legea nr. 325 din 23.12.2013 ,,Privind evaluarea integrităţii instituționale”;
6. Legea nr. 133 din 08.07.2011 ,,Privind protecţia datelor cu caracter personal”.

**Acte legislative în domeniul de specialitate:**

1. Codul educației al Republicii Moldova nr. 152/2014;
2. Regulamentul-tip de organizare și funcționare a instituțiilor de învățământ primar și secundar, ciclul I și II, aprobat prin ordinul Ministerului Educației al Republicii Moldova nr. 235/ 2016
3. Regulamentul privind evaluarea și notarea rezultatelor învățării, promovarea și absolvirea în învățământul primar și secundar, aprobat prin ordinul Ministerului Educației, Culturii și Cercetării al Republicii Moldova nr. 70/2020
4. Regulamentul de atestare a cadrelor didactice din învățământul general, profesional tehnic și din cadrul structurilor de asistență psihopedagogică, aprobat prin ordinul Ministerului Educației, Culturii și Cercetării al Republicii Moldova nr. 1091/2020
5. Regulamentul privind concursurile și olimpiadele școlare, aprobat prin ordinul MECC nr. 1222/2020
6. Codul de etică a cadrului didactic, aprobat prin ordinul ministrului nr. 861/2015
7. Planul-cadru pentru învățământul primar, gimnazial și liceal, anul de studii 2022-2023, aprobat prin ordinul Ministerului Educației, Culturii și Cercetării al Republicii Moldova nr. 123/2022
8. Instrucțiunea privind managementul temelor pentru acasă în învățământul primar, gimnazial și liceal, aprobată prin ordinul Ministerului Educației, Culturii și Cercetării al Republicii Moldova nr. 1249/2018
9. Nomenclatorul tipurilor de documentație școlară și rapoarte în învățământul general, cu modificările aprobate prin ordinul Ministerului Educației, Culturii și Cercetării al Republicii Moldova nr. 1467 din 12.11.2019
10. Curricula disciplinare în vigoare pentru învățământul primar, gimnazial și liceal.

**Surse de informare:**

www. chisinău.md

www. chisinăuedu.md

www. cancelaria.gov.md